4.3. Ilgtspējīgas zivsaimniecības partnerattiecību nolīgumu atjauninājumi

5. Tehniski pielāgojumi un korekcijas

5.1. Inovāciju fonds

5.2. Eiropas Savienības Aģentūra lielapjoma IT sistēmu darbības pārvaldībai brīvības, drošības un tiesiskuma telpā (eu-LISA)

6. Kopsavilkuma tabula pa DFS izdevumu kategorijām

1.Ievads

2020. gada budžeta projekta grozījumu vēstulē Nr. 1 (“GV Nr. 1/2020”) ir iekļauti šādi elementi.

¾Atjaunināti dati par lauksaimniecības izdevumu aplēstajām vajadzībām, piešķirtajiem ieņēmumiem un apropriācijām. Papildus mainīgajiem tirgus faktoriem GV Nr. 1/2020 ir iestrādāta arī to lēmumu ietekme, kuri lauksaimniecības nozarē pieņemti kopš 2020. gada budžeta projekta (BP) pieņemšanas 2019. gada jūlijā, kā arī citi priekšlikumi, kuriem būs būtiska ietekme budžeta gadā.

¾Korekcijas saistībā ar tiesību aktu priekšlikumiem, kas iekļauti Brexit 2019. gada 4. septembra sagatavošanās pasākumu paketē.

¾Citas korekcijas saistībā ar Eiropas Parlamenta un Eiropas Ārējās darbības dienesta administratīvajiem budžetiem un ilgtspējīgas zivsaimniecības partnerattiecību nolīgumiem.

¾Budžeta struktūras korekcija, kas vajadzīga, lai ņemtu vērā Inovāciju fondu.

¾Tehniska korekcija (eu-LISA).

Kopumā GV Nr. 1/2020 neto ietekme uz 2020. gada budžeta projekta izdevumiem ir palielinājums par 16,4 miljoniem EUR saistību apropriācijās un samazinājums par 5,4 miljoniem EUR maksājumu apropriācijās.

2.Eiropas Lauksaimniecības garantiju fonds

2.1. Pārskats

GV Nr. 1/2020 atjauno aplēses par lauksaimniecības izdevumiem, pamatojoties uz visjaunākajiem ekonomikas datiem un tiesisko regulējumu. 2019. gada septembra beigās Komisijas rīcībā bija pirmās norādes par 2019. gada ražošanas apjomu un lauksaimniecības tirgu izredzēm, kā arī lielākā daļa faktisko rādītāju par 2019. gada budžeta izpildi attiecībā uz dalītā pārvaldībā īstenoto ELGF, un tie ir pamats atjauninātām 2020. gada budžeta vajadzību aplēsēm.

Papildus tam, ka tiek ņemti vērā tirgus faktori, šajā GV Nr. 1/2020 iekļauta arī ietekme, ko rada likumdošanas lēmumi, kas lauksaimniecības nozarē pieņemti kopš 2019. gada jūnija, kad tika sagatavots 2020. gada budžeta projekts, kā arī daži sagatavošanā esoši lēmumi, kuri tiks pieņemti drīzumā.

Kopumā ELGF 2020. gada vajadzības (pēc tam, kad ir ņemti vērā ELGF noteikumi saistībā ar “finanšu disciplīnu”) tagad tiek lēstas 44 481,1 miljona EUR apmērā , kas salīdzinājumā ar 2020. gada BP ir palielinājums par 304,3 miljoniem EUR. Šis palielinājums galvenokārt ir saistīts ar papildu vajadzībām attiecībā uz 05 07. nodaļu “Tādu lauksaimniecības izdevumu revīzija, ko finansē Eiropas Lauksaimniecības garantiju fonds (ELGF)” (+174,3 miljoni EUR) un 05 03. nodaļu “Tiešie maksājumi, kuru mērķis ir veicināt lauku saimniecību ienākumus, ierobežot saimniecību ienākumu svārstības un sasniegt vides un klimata jomā izvirzītos mērķus” (+94 miljoni EUR). Nelieli grozījumi ir veikti arī attiecībā uz 05 02. nodaļu “Lauksaimniecības nozares konkurētspējas veicināšana ar intervencēm lauksaimniecības tirgos” (+36,0 miljoni EUR).

Gaidāms, ka 2020. gadā pieejamā piešķirto ieņēmumu summa palielināsies no 645,0 miljoniem EUR 2020. gada BP līdz 999,0 miljoniem EUR (+354,0 miljoni EUR), un tas pilnībā kompensēs papildu vajadzības. Atjauninātās aplēses attiecas uz summām, kas radušās no grāmatojumu noskaidrošanas lēmumiem (+181,0 miljons EUR) un pārkāpumiem (-7,0 miljoni EUR). Turklāt GV Nr. 1/2020 ir iekļauta paredzētā piešķirto ieņēmumu pārnešana no 2019. gada uz 2020. gadu 280,0 miljonu EUR apmērā (paredzamais ELGF “pārpalikums”) , un no tā 100,0 miljoni EUR jau bija paredzēti 2020. gada BP. Aplēstajā pārpalikumā nav ietvertas neizlietotās apropriācijas no 2019. gada rezerves krīzes situācijām lauksaimniecības nozarē (468,7 miljoni EUR), kas netiks izmantotas. Šīs neizlietotās apropriācijas tiks pārnestas uz kompensāciju lauksaimniekiem saskaņā ar 2020. gada finanšu disciplīnu.